Diari Oficial de la Generalitat Valenciana


Sumari del DOGV 5906, del 03-12-2008 (2008/14373)

RESOLUCIÓ de 28 de novembre de 2008, de la Conselleria de Benestar Social, per la qual s'incrementen els crèdits amb què es financen les ajudes destinades a Servicis Socials Especialitzats, convocades per mitjà de l'Ordre de 14 de desembre de 2007, per la qual es regulen i es convoquen ajudes en matèria de Servicis Socials, determinats en la Resolució d'11 d'abril de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5906

Data del DOGV
:   03-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14391


Data del document
:   28-11-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * grup ètnic
    * suport econòmic
    * ajuda als discapacitats
    * ajuda pública
    * assistència social
    * integració social
    * ajuda als necessitats
    * exclusió social
    * tercera edat
    * administració local
    * servei social
    * reinserció social

RESOLUCIÓ de 28 de novembre de 2008, de la Conselleria de Benestar Social, per la qual s'incrementen els crèdits amb què es financen les ajudes destinades a Servicis Socials Especialitzats, convocades per mitjà de l'Ordre de 14 de desembre de 2007, per la qual es regulen i es convoquen ajudes en matèria de Servicis Socials, determinats en la Resolució d'11 d'abril de 2008. [2008/14765]  
La Conselleria de Benestar Social, mitjançant l'Ordre de 14 de desembre de 2007 (DOGV núm. 5667, de data de 26 de desembre de 2007), ha regulat i convocat ajudes en matèria de Servicis Socials per a l'exercici de 2008.  
Aprovada i publicada la Llei 15/2007, de 27 de desembre, de Pressupostos de la Generalitat, per a l'exercici de 2008 (DOGV núm. 5670, de data 31 de desembre de 2007), en aplicació del que establix la disposició addicional primera de l'ordre d'ajudes, i de conformitat amb el que preceptua l'article 47.11 del Text Refós de la Llei d'Hisenda Pública de la Generalitat aprovat pel Decret Legislatiu de 26 de juny de 1991, es va procedir mitjançant la Resolució d'11 d'abril de 2008, de la Conselleria de Benestar Social (DOCV núm. 5749, de 24 d'abril de 2008), a donar publicitat als crèdits i a les línies de subvenció destinades a finançar les ajudes convocades per l'Ordre de 14 de desembre de 2007.  
No obstant això, en estos moments hi ha disponibilitat pressupostària en la línia T1827 «Programes d'Acció Comunitària», que permet incrementar el finançament de l'Ordre de 14 de desembre de 2007.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 5875, de 21 d'octubre de 2008), resolc:  
Primer  
Modificar la quantia dels crèdits destinats a finançar l'Ordre de 14 de desembre de 2007, en la línia de subvenció que a continuació es detalla:   
- Denominació: Programes d'Acció Comunitària.  
- Línia de subvenció: T1827   
- Consignació pressupostària inicial: 830.373,24 euros.   
- Increment actual: 261.000,00 euros, passant de 830.373,24 euros a 1.091.373,24 euros.  
- Procedència i quantia dels fons: fons propis.  
Segon  
Publicar la present resolució en el Diari Oficial de la Comunitat Valenciana.   
València, 28 de novembre de 2008.- El conseller de Benestar Social i vicepresident tercer del Consell: Juan Gabriel Cotino Ferrer.